අවම සේවක සංඛ්‍යාවකින් සේවා පවත්වාගෙන යාමේදී අපහසුතාවලට මුහුණ දෙන බව ඇතැම් ආයතන ප්‍රධානීන් පෙන්වා දී ඇති බවද ඔහු සඳහන් කළා.මේ අතර, විශේෂඥ වෛද්‍යවරුන්ගේ සංගමය පෙන්වා දෙන්නේ සංචරණ සීමා ලිහිල් කිරීමේදී කටයුතු කර ඇති ආකාරය පිළිබඳව යළි සලකා බැලිය යුතු බවයි.එම සංගමය නිකුත් කළ නිවේදනයක දැක්වෙන්නේ ඩෙල්ටා ප්‍රභේදය ඉදිරි මාසය තුළ මෙරට ප්‍රධානම වෛරස් ප්‍රභේදය බවට පත්වීමේ අවදානමක් පවතින බැවින් පිරිස් ඒකරාශිවීමේ සංඛ්‍යාව අවම වශයෙන් 50ත්, 60ත් අතර සීමාවේ හෝ සුදුසු පරිදි දැනට වඩා අඩු මට්ටමකින් පවත්වාගෙන යා යුතු බවයි.මේ අතර, ඊයේ දිනයේදී මෙරටින් වාර්තා වූ කොරෝනා ආසාදිතයින් 1,666 දෙනා අතරින් වැඩිම සංඛ්‍යාවක් වාර්තා වී තිබුණේ කොළඹ දිස්ත්‍රික්කයෙන්.